A 2016-os Junior Eurovíziós Dalfesztivál volt a tizennegyedik Junior Eurovíziós Dalfesztivál, melynek Málta fővárosa, Valletta adott otthont. A helyszín a Mediterranean Conference Centre volt. Az Eurovíziós Dalfesztivállal ellenben itt nem az előző évi győztes rendez, hanem pályázni kell a rendezés jogára. Összesen negyedik alkalommal fordult elő, hogy az előző évi győztes rendezte a dalfesztivált. A 2015-ös Junior Eurovíziós Dalfesztivál a máltai Destiny Chukunyere győzelmével zárult, aki a "Not My Soul" című dalát adta elő Szófiában.